Sykling under Sommer-OL 2012 – Fellesstart menn

Herrenes fellesstart i sykkel under Sommer-OL 2012 fant sted den 28. juli 2012.
Løypa var 250 km lang og startet ved The Mall før den gikk sørvest for å krysse Themsen ved Putney Bridge. Deretter gikk den gjennom Richmond Park, Bushy Park og forbi Hampton Court Palace før ni runder over Box Hill. Etter Box Hill vendte rittet tilbake til målgang på The Mall.

Mark Cavendish var utvilsomt den største forhåndsfavoritt. Med støtte fra et sterkt britisk lag bestående av fire etappevinnere (syv etapper) fra Tour de France 2012, inkludert nummer 1 og 2 sammenlagt, var det klart at motstanderne måtte jobbe hardt for å unngå massespurt.

Et 12-mannsbrudd bestående av Jürgen Roelandts, Marco Pinotti, Fumiyuki Beppu, Denis Mensjov, Stuart O'Grady, Timmy Duggan, Lieuwe Westra, Jonathan Castroviejo, Janez Brajkovič, Michael Schär, Alexander Kristoff og Park Sung-Baek kom seg tidlig avgårde. De hadde på det meste et forsprang på seks minutter.
 
Da rundene på Box Hill var over, besto ledergruppen på 26 ryttere som hadde rundt ett minutts forsprang. Storbritannia hadde brukt opp kreftene og fikk lite hjelp fra andre lag og klarte ikke hente dem inn. Aleksandr Vinokurov og Rigoberto Urán stakk noen kilometer før mål, og Vinokurov hadde kontroll på spurten. Alexander Kristoff vant spurten om bronsemedaljen.

Resultater

Eksterne lenker 
 
 https://archive.today/20121205083505/www.london2012.com/cycling-road/event/men-road-race/index.html

Sykling under Sommer-OL 2012